Kuumaa hiekkaa ("L’Île") on seitsenosainen ranskalainen vuonna 1987 valmistunut Robert Merlen romaaniin pohjautuva ja François Leterrierin ohjaama minisarja, jonka tapahtumat perustuvat löyhästi vuonna 1789 tapahtuneeseen "HMS Bountyn" kapinaan. Robert Merle myös kirjoitti dialogin minisarjaan. Sarjan musiikin sävelsi Jean-Claude Petit. Suomessa sarjan esitti MTV vuonna 1989.